Starostlivá otázka, ktorú sa občas pýtame blízkych ľudí: „Nepotrebuješ čosi?“ No a keby ste sa to spýtali u nás v kníhkupectve...‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
Ľudia sa iných ľudí často pýtajú, „Ako sa máte a čo robíte?“ ak sa to ktosi pýta u nás v kníhkupectve, je častou odpoveďou: „Máme sa fajn, máme vás, s vami sa stretávame.“ To je asi to najpríjemnejšie čo sa nám deje. Stretávať sa s vami u nás a rozprávať sa s vami o knihách. A potom je tu ešte ďalšia otázka, taká starostlivá, ktorú sa občas pýtame blízkych ľudí: „Nepotrebuješ čosi?“ No a keby ste sa to spýtali u nás v kníhkupectve, asi by sme odpovedali, že to čo potrebujeme, je aby sa predávali dobré knihy.
## U nás v kníhkupectve
V sobotu bol Dobrý trh a to sa vás u nás stretlo neúrekom. Veľa z vás si u nás v kníhkupectve kúpilo knihy, sebe alebo iným. Zastavovali ste sa v stánku pred kníhkupectvom, ale aj v kníhkupectve a v kaviarni. Deti vbiehali do detského kútika, novonávštevníci vchádzali opatrne a rozhliadali sa. Mnoho vás u nás našlo pokoj na kratšiu či dlhšiu chvíľu a mnoho vás u nás našlo starých či novýc známych. Bola to milá sobota. Diky.
Ale aj iné dni k nám chodievate, a občas sa u nás zastavia vzácne návštevy a podpíšu pár knižiek. Minulý týždeň sa u nás zastavili také návštevy hneď dve. Obe sú to dámy a obe k nám priviedli ich slovenskí vydavatelia, za čo sme im vďační. Prvou dámou je Nina Špritálniková, ktorej len endávno vo vydavateľstve Absynt vyšla kniha Svedectvo o živote v KĽDR 2. Pár nám ich pre vás aj podpísala. Druhou dámou je Elena Fischer, ktorej vo vydavateľstve ej. minulý rok vyšla kniha Billie. Aj tá nám ich zopár pre vás podpísala aj s venovaním. Obom dámam aj ich vydavateľom a vydavateľke ďakujeme za ich knihy aj za návštevu! Podpísané knihy nájdete v na to určenej polici pri kase.
Ak by ste sa chceli u nás stretávať častejšie máme možno práve pre vás ponuku, vďaka ktorej budete u nás denne. Hľadáme človeka do nášho viacgeneračného tímu. Ak hľadáme práve Vás, vyplňte prosím tento dotazník, na konci ktorého priložíte svoj životopis do 26. 9. 2025.
Na pulte máme niekoľko kníh, ktoré nás zaujali a tešíme sa na knihy, ktoré tento týždeň prídu. Napríklad Volajte ma Mandy Aleny Sabuchovej, by sa u nás mala zjaviť už tento piatok. Dobový príbeh ženy v druhej polovici 20. storočia v Československu, ktorého rozprávačkou je dospievajúce dievča. Dievčaťom je v príbehu iba chvíľu, neskôr sa v ňom otvára jej pohľad ako deväťdesiatničky.
Tento týždeň vás u nás v kníhkupectve čakajú rôzne podujatia. V stredu 24. 9. o 18.00 uvedieme knihu Marianny Oravcovej Legendárni hrdinovia a vo štvrtok 25. 9. o 18.00 sa stane naše kníhkupectvo súčasťou festivalu Barzislava diskusiou o knihe Pod kožou afrobrazílskeho autora Jefersona Tenória.
Napísali o Artfore k jeho 35 narodeninám
Artforum je pre mňa príjemné oddychové miesto. Upevnil som si rituál, že za posledné roky sa tu zastavím každý piatok napoludnie, v čase, keď sa v regáloch Artfora objavujú nové knižky. Piatok je ukončením pracovného týždňa a časom, keď sa za ten týždeň sebecky odmením. Obídem ponuku kníh, sadnem si do kresla, niekedy si dám aj kávu a počas listovania v nejakej novej knižke sa teším, že môžem žiť v Bratislave, že tu máme miesta rodinného typu, s milými ľuďmi medzi návštevníkmi aj personálom Artfora. Aj po tých dlhých rokoch to pre mňa stále ostáva miesto pre „dobrodružstvo myslenia“, čo bola a ostáva misia Artfora. Áno, mám pár ľudí, ktorých nestretávam nikde inde, iba v Artfore. S niektorými návštevníkmi občas pokecáme a s niektorými som nikdy nehovoril, ale každý piatok sa teším, keď uvidím známe tváre a mám ten úžasný pocit, že v mojom okolí je dosť ľudí, s ktorými vyznávame a vychutnávame si spoločné hodnoty. Je to fakt nezameniteľný pocit. Dušan Ondrušek, psychológ
Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.